
51.§[footnoteRef:1] [1:  Deklasificēšanas pamatojums: KEM 26.03.2026. vēstule Nr.1-13/791
] 


Par Klimata pārmaiņu finanšu instrumenta līdzekļu, kas iegūti no valstij piederošo siltumnīcefekta gāzu emisijas vienību (noteiktā daudzuma vienību) pārdošanas Austrijas Republikai, pārdali
TA- 1249 - IP
__________________________________________________________
(D.Hildebrante, V.Dombrovskis)

1. Pieņemt zināšanai iesniegto informatīvo ziņojumu.
2. Atbilstoši likumam „Par Latvijas Republikas dalību Kioto protokola elastīgajos mehānismos”, kā arī Noteiktā daudzuma vienību pirkšanas līgumam, kas 2013.gada 8.janvārī noslēgts starp Latvijas Republikas valdību un Austrijas Republiku (turpmāk – starptautiskais līgums), noteikt, ka Klimata pārmaiņu finanšu instrumenta finansējums 9 180 377,25 LVL apmērā tiek piešķirts projektu iesniegumu atklātajam konkursam „Kompleksi risinājumi siltumnīcefekta gāzu emisiju samazināšanai” (turpmāk – atklāts konkurss).
3. Atbilstoši starptautiskajam līgumam ne vairāk kā 483 177,75 LVL var tikt izmantoti administratīvo izdevumu segšanai, kas rodas no Klimata pārmaiņu finanšu instrumenta projektu konkursu pārvaldības, vadības un uzraudzības, monitoringa, ziņojumu sniegšanas, audita un citām darbībām, kas ir nepieciešamas no starptautiskā līguma izrietošo Latvijas saistību izpildes nodrošināšanai.
4. Klimata pārmaiņu finanšu instrumenta finansējuma izmantošanu projektu iesniegumu atklātajam konkursam īstenot, nodrošinot proporcionālas attiecības ievērošanu starp līdzekļiem, kas iegūti no starptautiskā līguma, attiecībā pret līdzekļiem, kas iegūti no citiem līgumiem ar starptautiskajiem partneriem par valstij piederošo siltumnīcefekta gāzu emisijas vienību (noteiktā daudzuma vienību) pirkšanu un pārdošanu.

